Metodický list k aktivite: Aranžovanie tanierov zdravej výživy z ovocia a zeleniny 
Súťaž: Hovorme o jedle
Denná téma: Ovocie a zelenina
Škola: ZŠ Jablonica
1. Cieľ: 
· Rozvíjať estetického cítenie, fantáziu a tvorivosť. 
· Naučiť deti využívať dary prírody, aranžovať prírodný materiál, chrániť prírodu a svoje zdravie.
· Poznať rozličné druhy ovocia a zeleniny, vedieť povedať, čo obsahujú.
· Vedieť vysvetliť význam zdravého jedla pre zdravie človeka.
Zameranie aktivity: Zdravá výživa- ovocie a zelenina, starostlivosť o svoje zdravie, podpora pestovania poľnohospodárskych plodín v regióne.
2. Vyučovací predmet: Výtvarná výchova- 1. ročník 
3. Pomôcky: Obrázok pyramídy zdravej výživy, plody ovocia a zeleniny dopestované doma, v regióne, na Slovensku, papierové taniere, prírodný materiál na dekoráciu.
4. Príprava: Deň vopred sme si nazbierali na školskom dvore prírodný materiál na dekoráciu, ktorú sme využili pri aranžovaní. Deti si doma spoločne s rodičmi pripravili plody na výstavku. 
5. Postup a realizácia:
Evokácia- Motivačný rozhovor o návšteve výstavky ovocia a zeleniny v obci Jablonica, dôležitosť konzumácie zdravého jedla, medzi ktoré patrí ovocie a zelenina, pričom sme na vysvetlenie využili obrázok pyramídy zdravej výživy.
Realizácia: Pri samotnej realizácii aktivity sme využili  plody z výstavky ovocia a zeleniny, ktorú si žiaci naaranžovali na papierové taniere podľa vlastnej fantázie a estetického cítenia. Podklad taniera tvoril rozličný prírodný materiál, ktorý umocnil celkový estetický dojem dekorácie.
6. Zhrnutie:
Uvedomenie si významu: Deti sa naučili esteticky aranžovať a rozumne využívať prírodný materiál, prezentovať svoje výrobky, pomenovať rozličné druhy ovocia a zeleniny, pochopiť význam zdravého jedla pre človeka, dokázali povedať, prečo je ovocie a zelenina zdravá výživa a čo obsahuje.
Reflexia: Prostredníctvom  zaradenia edukačných aktivít do výchovno- vzdelávacieho procesu, ktoré boli tematicky zamerané na poznávanie a konzumáciu ovocia a zeleniny, sme vytvorili podmienky pre zdravý životný štýl na našej škole. Deti navrhli, že si na desiatu budú každý deň nosiť ovocie alebo zeleninu, pretože je to zdravé jedlo, ktoré obsahuje veľa vitamínov, doma budú nabádať na konzumáciu ovocia a zeleniny svojich rodičov a súrodencov. 
7. Prílohy :žiadne

